ตลาดหุ้นเอเชียส่วนใหญ่เพิ่มขึ้นเช้านี้ รับคาดการณ์เฟดยังไม่ขึ้นดอกเบี้ยในระยะใกล้
ตลาดหุ้นเอเชียส่วนใหญ่เพิ่มขึ้นเช้านี้ รับคาดการณ์เฟดยังไม่ขึ้นดอกเบี้ยในระยะใกล้
7 ก.ย. 2559

ผู้สื่อข่าวรายงานว่า ตลาดหุ้นเอเชียส่วนใหญ่ปรับตัวขึ้นในเช้าวันนี้ โดยได้รับแรงหนุนจากกระแสคาดการณ์ที่ว่าธนาคารกลางสหรัฐ (เฟด) จะยังไม่ปรับขึ้นอัตราดอกเบี้ยในระยะใกล้นี้ หลังจากมีรายงานว่าภาคบริการของสหรัฐมีการขยายตัวต่ำที่สุดในรอบกว่า 6 ปีในเดือนส.ค. 
โดยดัชนี MSCI Asia Pacific ไม่รวมญี่ปุ่น ทะยาน 0.4% สู่ระดับ 458.02 จุด เมื่อเวลาประมาณ 9.10 น.ตามเวลาโตเกียว  ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,937.38 จุด ลดลง 144.60 จุด, ดัชนี SSE Composite ตลาดหุ้นจีนเปิดวันนี้ที่ 3,091.33 จุด เพิ่มขึ้น 0.62 จุด, ดัชนี HSI ตลาดหุ้นฮ่องกงเปิดวันนี้ที่ 23,785.23 จุด ลดลง 2.45 จุด, ดัชนี TAIEX ตลาดหุ้นไต้หวันเปิดวันนี้ที่ 9,202.23 จุด เพิ่มขึ้น 20.38 จุด
ขณะที่ดัชนี KOSPI ตลาดหุ้นเกาหลีใต้เปิดวันนี้ที่ 2,068.81 จุด เพิ่มขึ้น 2.28 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,899.02 จุด เพิ่มขึ้น 2.47 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,680.35 จุด ลดลง 9.57 จุด ทั้งนี้ ผลสำรวจของสถาบันจัดการด้านอุปทานของสหรัฐ (ISM) พบว่า ดัชนีภาคบริการอยู่ที่ระดับ 51.4 ในเดือนส.ค. ซึ่งเป็นระดับต่ำสุดนับตั้งแต่เดือนก.พ. 2553 และลดลงจากระดับ 55.5 ในเดือนก.ค. รวมทั้งร่วงลงต่ำกว่าการคาดการณ์ของนักวิเคราะห์